.au

.au er Australias nasjonale toppnivådomene (ccTLD) for Internett.

Historie
Domenenavnet ble opprinnelig tildelt av Jon Postel, administrator av IANA til Kevin Robert Elz fra Melbourne University i 1986. Etter en rundt fem år lang prosess på 1990-tallet, dannet Internettindustrien i Australia et selvregulerende organ kalt .au Domain Administration for å drive domenet. Det fikk godkjennelse fra ICANN i 2001, og startet opp driften av et nytt konkurransedyktig regime for domeneregistrering 1. juli 2002. Under dette regimet må alle registreringer bestilles via en registrar.

Drift av .au 
Oppsyn med .au gjennomføres av .au Domain Administration (auDA). Det er en non-profit organisasjon med medlemmer fra internettorganisasjoner, industrimedlemmer og interesserte enkeltpersoner. Organisasjonen opererer under samtykke fra den Australske regjeringen, som har lovgivende makt til å avgjøre operatører elektronisk adressering i landet.

Retningslinjer for .au utarbeides av policyutviklingspaneler. Disse panelene innkalles av auDA og kombinerer synspunkter fra offentligheten med industriens fremstilling for å komme frem til retningslinjer.

Den daglige driften av .au-registreringsenhetens tekniske anlegg er satt ut på anbud av auDA. Operatør fra 2002 til 2006 for mange av .au's andrenivå-domener er AusRegistry. 

Registreringsenheten selger ikke direkte til kunden, som må registrere og vedlikeholde sitt domenenavn via en domeneregistrar. Etter industriens liberalisering i 2002 er det et aktivt marked med registrarer som konkurrerer med et bredt utvalg av priser og tjenester.

Registrering
Registrering er forbeholdt personer, selskaper og organisasjoner basert i Australia.

Det er ikke mulig å registrere direkte på andre nivå på .au (som mycompany.au). Navnereglene for .au krever registrering under kategoriserte subdomener på andre nivå som beskriver typen av registrant. .com.au, for eksempel, er beregnet for kommersielle selskaper. Dette følger lignende retningslinjer for allokering som er brukt i mange andre land, slik som Storbritannia og New Zealand.

Subdomener på andre nivå  
 .com.au – Kommersielle selskaper og organisasjoner
 .net.au – Kommersielle selskaper og organisasjoner (historisk sett bare ISP-er, men bruken er blitt utvidet)
 .org.au – Sammenslutninger og non-profit organisasjoner (historisk sett bare for organisasjoner som ikke passet inn i andre kategorier)
 .edu.au – Utdanningsinstitusjoner (se tredjenivå-domener nedenfor)
 .gov.au – Regjeringene og deres departementer (se tredjenivå-domener nedenfor)
 .csiro.au – CSIRO (Commonwealth Scientific and Industrial Research Organisation)
 .asn.au – Sammenslutninger og non-profit organisasjoner
 .id.au – Enkeltpersoner (ved eget navn eller kjent alias)

Nye subdomener på andre nivå
 .act.au Australian Capital Territory
 .nsw.au New South Wales 
 .nt.au Northern Territory
 .qld.au Queensland
 .sa.au Sør-Australia
 .tas.au Tasmania 
 .vic.au Victoria 
 .wa.au Vest-Australia

Subdomener på tredje nivå
Bruken av .gov.au og .edu.au er også delt opp i videre delstats-baserte kategorier. Delstatsregjeringer og skoler State bruker et domenenavn som gjenspeiler hvor de er lokalisert, og disse delstatsbaserte subdomenene på tredje nivå blir administrert av delstatene uavhengig av hverandre.

For eksempel, en skole i Vest-Australia ville registrere schoolname.wa.edu.au, mens et regjeringsdepartement i New South Wales ville bruke deptname.nsw.gov.au. På lignende vis ville Victoria bruke .vic, Queensland ville bruke .qld, Sør-Australia ville bruke .sa, Tasmania ville bruke .tas, Nordterritoriet ville bruke .nt og Australian Capital Territory ville bruke .act.

auDA har delegert ansvaret for .edu.au domenet til AICTEC (Australian Information and Communications Technology in Education Committee), som ble dannet som en sub-komite av spesialister, .edu.au Domain Administration Committee (eDAC).

Høyere utdanningsinstitusjoner er normalt unntatt fra kravet om delstatsbaserte benevnelser. For eksempel så har Edith Cowan University i Western Australia domeneadressen www.ecu.edu.au i stedet for www.ecu.wa.edu.au, og Monash University i Victoria bruker www.monash.edu.au i stedet for www.monash.vic.edu.au.

 Historiske subdomener på andre nivå 
Enkelte domenenavn på andre nivå er ikke lenger i aktivt bruk. Selv om noen fortsatt er i drift under overgangsregler, så blir ingen nye registreringer godkjent.

 .archie.au – Vert for informasjonstjenesten Archie tidlig på 1990-tallet. Er senere slettet.
 .conf.au – Konferanser og andre kortvarige hendelser 
 .gw.au – Gateways og diverse AARNet routing-utstyr. Er senere slettet.
 .info.au – Generell informasjon
 .otc.au – Et oversiktsdomene for X.400 adresser; ble foreldet av telememo.au 
 .oz.au – Historisk domenenavn for Australske nettsteder. Australias opprinnelige toppnivådomene for bruk i lagre-og-videresend internett-beskjed systemet MHSnet var .oz. Toppnivådomenet ble senere offisielt .au og domenene i .oz ble flyttet til .oz.au
 .telememo.au – Et oversiktsdomene for X.400 adresser

Andre australske domenenavn
.au er ikke det eneste toppnivådomenet som er tildelt Australia. Enkelte australske territorier ble av historiske årsaken også tildelt toppnivådomener.

 .cc – Kokosøyene
 .cx – Christmasøya
 .hm – Heard- og McDonaldøyene
 .nf – Norfolkøya

Ettersom de berørte myndigheter var sent ute med å innse behovet for å styre disse, ble de fleste registrert av næringsdrivende til bruksområder som ofte ikke hadde noen sammenheng med området de var ment å representere. .cc, for eksempel, blir nå drevet av VeriSign. .hm representerer et naturresevat uten innbyggere.

Se også
 Domenenavn
 Landskoder (internett)
 Toppnivådomene

Referanser

Eksterne lenker
 .au whois informasjon 
 auDA
 AusRegistry 
 Liste over registrarer akkreditert av AusRegistry
 IANA-rapport om redelegering

A u
A u

sv:Toppdomän#A